Lauren Conradová

Lauren Katherine Tellová (rodená Conradová, (* 1. február 1986, Laguna Beach, Kalifornia, USA) je americká televízna osobnosť, módna návrhárka a spisovateľka. Žije so svojím manželom a dvoma synmi v Kalifornii.
Detstvo.
Narodila sa ako prvé dieťa rodičom Kathy a Jimovy Conrad. Je najstaršia a má sestru Breannu a brata Brandona. Jej otec je povolaním architekt.
Chodila na strednú školu Laguna Beach High School a neskôr jeden semester na Academy of Art v San Franciscu. Vyštudovala Fashion Institute of Design and Merchandisign v Irvine v Kalifornii.
Predtým ako začala svoju kariéru spisovateľky a módnej návrhárky pracovala pre časopis Teen Vogue a v PR kancelárii People Revolution, kde bola natáčaná počas reality show The Hills.
Televízia.
Ako 18-ročná sa objavila počas dvoch sezón v reality show "Laguna Beach: Real Orange County", neskôr v ďalšej show MTV - "The Hills", kde účinkovala 4 a pol sezóny a stala sa svetoznámou celebritou. Okrem iného vystupovala v jednej časti seriálov "Greek" a "Griffinovci", bola sudkyňou v "America's Next Top Model", súťažila v americkom podaní Milionára - "Who will be millionare" s charitatívnym účelom a hrala malé roly v dvoch filmoch - "Úplná šupa" a "BFF and Baby". Na svojom blogu LaurenConrad.com vysielala sériu Crafty Creations s DIY projektami.
Prozaická tvorba.
Napísala 2 série kníh a dve ďalšie knihy, ktoré boli bestsellermi.
Trilógia "L.A. Candy" zahŕňa knihy "L.A. Candy", "Sweet Little Lies" (Malé sladké lži) a "Sugar and Spice" (Horkosladký život) - všetky boli preložené do českého jazyka. Knihu L.A.Candy tiež nahovorila po anglicky ako audio knihu.
Po tejto sérií jej vyšla kniha "Style", ktorá sa venuje móde a štýlu.
Druhá séria kníh má názov "Fame Game" a patria do nej knihy "Fame game", "Starstruck" a "Infamous".
Medzitým vydala knihu s názvom "Beauty" o vizáži a kozmetike.
29. marca 2016 jej vyšla 9. kniha s názvom "Celebrate" o oslavách.
Návrhárstvo.
Lauren Conradová navrhuje oblečenie v dvoch kolekciách - LC Lauren Conrad (pre obchodný dom Kohl's) a Paper Crown. Značka LC Lauren Conrad zahŕňa tiež topánky, doplnky, posteľnú bielizeň aj doplnky do kúpeľne. Najnovšie kolekcie boli inšpirované Disney rozprávkami - Popoluška, Minie Mouse, Bambi, Alica v krajine zázrakov a najbližšie to bude Snehulienka a 7 trpaslíkov. Bola tvárou značky Mark pre Avon a spolu so svojou kaderníčkou Kristin Ess a vizážistkou Amy Nadine je autorkou webstránky o kráse s názvom The Beauty Department. Lauren Conradová navrhla dve kolekcie XO Eco pre Blue Avocado zo zrecyklovaných fliaš. Spolu s priateľkou Hannah Skvarla založila internetový obchod The Little Market, kde predávajú veci od rôznych žien zo sveta, aby im tak pomohli. V máji v roku 2020 začala Lauren navrhovať detské oblečenie značky LC Little Co pre obchodný dom Kohl's a v tom istom roku začala predávať svoju vlastnú make-up značku s názvom Lauren Conrad Beauty.
Osobný život.
Od Valentína v roku 2012 tvorí pár s Williamom Tellom. V októbri 2013 ju požiadal o ruku. Svadba sa konala 13. septembra 2014 v Kalifornii. Dvojica po nej strávila svadobnú cestu na ostrove Sicília v Taliansku a na ostrove Santorín v Grécku. V júli 2017 sa im narodil ich prvý syn Liam James Tell. V októbri 2019 k nemu pribudol druhý syn Charlie Wolf Tell.